COMUNA SÎNTANDREI

Nr.6181 din 06.06.2018
INFORMARE privind intenţia de elaborare 

Plan Urbanistic Zonal ”Lotizare teren pentru locuințe individuale/cuplate
cu funcțiuni complementare, nr.cad.11293 (57028)
sat Sîntandrei, comuna Sîntandrei, județul Bihor”
Proiectant: S.C. Proiectare EXPRESIV S.R.L. –arh.Sim Rodica
Terenul studiat este situat în estul localității Sîntandrei, zona dintre str.Arinului și pârâul Peța, fiind identificat prin nr.cad.11293, înscris în CF nr.11293 (CF sporadic nr.57028) cu suprafața de 3800 mp. Imobilul este în proprietatea doamnelor Mihalca Georgeta și Abrudan Nicoleta în cotă de 1 /2 fiecare.
Accesul la teren se face din drumul județean DJ 797, pe străzi existente și în final din drumurile publice cu nr. cad. 10119 și 12258.
  Conform PUG valabil, din 2006, terenul se află în intravilan – UTR 4, subzona L3 - zonă predomiantă de  locuire cu interdicție de construire până la elaborare PUZ. Reglementările propuse prin PUZ vor defini funcțiunile zonei, căile de acces la parcele, retragerile clădirilor, regimul maxim de înălțime, gradul de ocupare, profilele transversale ale căilor de acces, circulația și regimul juridic al terenurilor și dotarea cu utilități în corelare cu documentațiile de urbanism aprobate și respectând cerințele HGR nr.525/1996 privind locurile de parcare și zonele verzi aferente funcțiunilor propuse.
 Prin P.U.Z. se urmărește parcelarea terenului în 7 parcele dispuse pe o parte a  drumului existent  cu lățimea de  9 m, porțiunea paralelă cu str.Plaiului, identificat cu nr.cad.12258.

Terenul ce se doreste a fi lotizat nu este traversat de rețele de utilități. Pentru asigurarea cu energie electrică a viitoarelor parcele se va face extinderea rețelei de distribuție existentă pe drumul  public cu nr.cad.10119. Până la extinderea rețelelor de apă și canalizare, alimentarea cu apă se va face din puțuri forate pe fiecare parcelă, iar  canalizarea în rezervoare impermeabile, vidanjabile, amplasate spre stradă, pe fiecare lot, cu respectarea Legii protecției mediului,-
Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării


În temeiul regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23/31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 07.06 – 16.06.2018. 


Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.16,  e-mail: primaria.santandrei@gmail.com. 

Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii.

